CELEX: 62011CA0472
Language: fi
Date: 2013-02-21 00:00:00
Title: Asia C-472/11: Unionin tuomioistuimen tuomio (ensimmäinen jaosto) 21.2.2013 (Fővárosi Törvényszékin (aiemmin Fővárosi Bíróság) (Unkari) esittämä ennakkoratkaisupyyntö) — Banif Plus Bank Zrt. v. Csaba Csipai ja Viktória Csipai (Direktiivi 93/13/ETY — Kuluttajasopimusten kohtuuttomat ehdot — Ehdon kohtuuttomuuden tutkiminen viran puolesta kansallisessa tuomioistuimessa — Kansallisen tuomioistuimen, joka on todennut viran puolesta ehdon kohtuuttomaksi, velvollisuus kehottaa asianosaisia esittämään huomautuksensa ennen kuin se tekee kyseisestä toteamuksesta päätelmiä — Sopimusehdot, jotka on otettava huomioon kohtuuttomuutta tutkittaessa)

20.4.2013   
            
            
               FI
            
            
               Euroopan unionin virallinen lehti
            
            
               C 114/14
            
         Unionin tuomioistuimen tuomio (ensimmäinen jaosto) 21.2.2013 (Fővárosi Törvényszékin (aiemmin Fővárosi Bíróság) (Unkari) esittämä ennakkoratkaisupyyntö) — Banif Plus Bank Zrt. v. Csaba Csipai ja Viktória Csipai
   (Asia C-472/11) (1)
   
   (Direktiivi 93/13/ETY - Kuluttajasopimusten kohtuuttomat ehdot - Ehdon kohtuuttomuuden tutkiminen viran puolesta kansallisessa tuomioistuimessa - Kansallisen tuomioistuimen, joka on todennut viran puolesta ehdon kohtuuttomaksi, velvollisuus kehottaa asianosaisia esittämään huomautuksensa ennen kuin se tekee kyseisestä toteamuksesta päätelmiä - Sopimusehdot, jotka on otettava huomioon kohtuuttomuutta tutkittaessa)
   2013/C 114/19
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Törvényszék (aiemmin Fővárosi Bíróság)
   
      Pääasian asianosaiset
   
   
      Valittaja: Banif Plus Bank Zrt.
   
      Vastapuolet: Csaba Csipai ja Viktória Csipai
   
      Oikeudenkäynnin kohde
   
   Ennakkoratkaisupyyntö — Fővárosi Bíróság — Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (EYVL L 95, s. 29) 7 artiklan 1 kohdan tulkinta — Kansallinen lainsäädäntö, jonka mukaan kansallinen tuomioistuin on sidottu niin sanottujen vakiosopimusten kohtuuttomuuden tutkimisessa siihen, ovatko asianosaiset nimenomaisesti pyytäneet kohtuuttomuuden toteamista — Kansallisen tuomioistuimen, joka on todennut sen arvioitavaksi saatetussa sopimuksessa olevan yleisen sopimusehdon kohtuuttomaksi, mahdollisuus kehottaa, kun tätä koskevaa nimenomaista väitettä ei ole esitetty, asianosaisia antamaan kyseistä sopimusehtoa koskevan lausunnon, jotta se voi tutkia sopimuksen pätemättömyyttä tällä perusteella
   
      Tuomiolauselma
   
   
               1)
            
            
               Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohtaa ja 7 artiklan 1 kohtaa on tulkittava siten, että kansallisen tuomioistuimen, joka on todennut viran puolesta sopimusehdon kohtuuttomaksi, ei tarvitse odottaa sitä, että kuluttaja, jolle on ilmoitettu hänen oikeuksistaan, antaa lausunnon, jossa hän pyytää, että kyseinen ehto todetaan pätemättömäksi, voidakseen tehdä kyseisestä toteamuksesta päätelmiä. Kontradiktorinen periaate kuitenkin edellyttää pääsääntöisesti, että kansallinen tuomioistuin, joka on todennut viran puolesta sopimusehdon kohtuuttomaksi, ilmoittaa tästä asianosaisille ja antaa niille mahdollisuuden keskustella tästä kontradiktorisesti kansallisissa menettelysäännöissä määrätyllä tavalla.
            
         
               2)
            
            
               Kansallisen tuomioistuimen on otettava sopimusehdon, johon sen käsiteltäväksi saatettu vaatimus perustuu, mahdollisen kohtuuttomuuden arvioinnissa huomioon kaikki muut sopimuksen ehdot.
            
         
      (1)  EUVL C 370, 17.12.2012.